Ботаничка градина (Белфаст)

Ботаничката градина во Белфаст — јавна градина која се наоѓа во Белфаст, Северна Ирска и зафаќа 110,000м2 од јужен Белфаст. Градините се наоѓаат на улицата Странмилис, во близина на Универзитетот Квинс, и се доста популарни кај канцелариските работници, студентите и туристите. Музејот Алстер се наоѓа на главниот влез. Историја Градините биле отворени во 1828 година како приватни Кралски ботанички градини во Белфаст и продолжил како приватен парк многу години, отворајќи се за јавноста само во неделите пред 1895 година, а веќе во 1895 година станал јавен парк кога Корпорацијата Белфаст ги купила градините од Ботаничкото и хортикултурното друштво во Белфаст. Корпорацијата Белфаст била претходник на Градскиот совет на Белфаст. Палмова куќа Најзначајната карактеристика на градините е Палмовокуќниот конзерваториумот, чиј камен-темелник го поставил маркизот од Донегол во 1839 година, а работата ја завршил во 1840 година леарничарот Ричард Тарнер, а во 1852 година била додадена купола. Тоа е еден од најраните примери на криволинеарни стаклени градини од леано железо во светот. Палмовата куќа во Белфаст е постара од стаклениците во Кју и Ирските национални ботанички градини во Гласневин, кои Тарнер подоцна ги изградил. Палмовата куќа се состои од 2 оддели, ладен и тропското оддел. Ланион ги изменил своите првични планови за да ја зголеми висината на куполата на вториот оддел и така дозволувајќи многу повисоки растенија. Во минатото, биле вклучени и 11 метарски Doryanthes excelsa, а лилјанот, кој потекнува од Австралија, конечно процветал во март 2005 година по 23 години чекање. Палмовата куќа, исто така, содржи 400-годишна Xanthorrhoea. Други карактеристики Градините содржат уште една стаклена градина, наречен Тропикал Равин Хаус која била изградена во 1889 година од главниот градинар Чарлс Мекким и се одликува со уникатен дизајн. Тропикал Равин Хаус се протега по должината на зградата, со балкон од двете страни за гледање, а најпопуларната атракција е Dombeya, која цвета секој февруари. Палмската куќа и Тропикал Равин Хаус биле симболи на растечката индустриска моќ и просперитет на Белфаст во викторијанската ера и привлекувале над 10.000 посетители дневно. Градините воедно се одликуваат со еден од најдолгите тревни граници во Велика Британија и Ирска. Исто така, постои градина со рози изградена во 1932 година и разни видови дрвја, вклучувајќи го и дабот- габер. Статуа на Лорд Келвин стои на влезот од улицата Странмилис. Глобал Медисин Гарден Во 2019 година, Пријателите на Ботаничката градина во Белфаст развиле медицинска градина веднаш до новообновената Тропикал Равин Хаус која била управувана за диви животни и затоа не се користеле пестициди и хербициди, додека компостот и лисната мувла се правеле на лице место, а поголемите залихи на компост биле без тресет. Концерти На крајот од градините се оджуваат концерти и музички фестивали, на брегот Странмилис Ембанкмент. Од 2002 до 2006 година, фестивалот „Тенентс Витал“ се одржувал во градините, а меѓу изведувачите биле „Кингс оф Леон“, „Франц Фердинанд“, „Корал“, „Стритс“ и „Вајт Страјпс“. Во 2006 година, на фестивалот свиреле „Сноу Патрол“, „Раконтеурс“, „Едиторс“ и „Кајзер Чифс“. На 26 август 1997 година, U2 го одржале својот прв концерт во Белфаст по повеќе од 10 години, како дел од турнејата PopMart, на која присуствувала публика од 40.000, а локалниот бенд Еш и Хауви Б биле предгрупи. На 29 мај 1999 година, Селин Дион требала да настапи во Ботаничката градина за време на нејзината светска турнеја „Да зборуваме за љубовта“, но шоуто било откажано заедно со нејзиниот настап во Даблин на 27 мај 1999 година. Ботаничка станица Чести возови управувани од железниците на Северна Ирска возат до Ботаничката железничка станица. Наводи Литература МекКракен, Е. 1971. Палмската куќа и Ботаничката градина, Белфаст. Здружение за архитектонско наследство на Алстер. Надворешни врски Белфаст Ботанички градини Палм Хаус Тропска клисура Пријатели на Ботаничката градина во Белфаст Архивирано на 8 јули 2022 г.